Peategelased

Keegi
Üldiselt on Keegist nii palju vabalt teada, et ta pärines suguvõsast, mis tegeles ratsaväele hobuste kasvatamisega ning mitmed hõimuliikmed olid ise ka sõjaväes olnud. Selline suht standard. Hobused. Sõjavägi. Lisaks on ta rääkinud, et tema õpetajaks oli üks kauge sugulane, kes ise ka kunagi maagina sõjaväes teenis. Sõjavägi on Keegi jaoks lihtsalt absoluutselt iseenesestmõistetav, et kui keegi kunagi on küsinud, siis ta ilmselt kehitab õlgu ja ütleb, et mida muud ta siis tegema oleks pidanud.

Ray
Ray on saanud sõjaväelise väljaõppe ja suudab / tahab grupis adekvaatselt töötada. Vibulaskmist õpetas talle vanavanaema, kellega ta väiksena kahekesi metsaonnis elas: vanavanaema armastas pisikesi metsalinde süüa ning kui enda käsi liigselt värisema hakkas ja pisemaid tegelasi ise enam kätte ei saanud, oli vaja kedagi, kes saaks. Vanavanaema tegeles ka teatud sorti maagiaga, aga sellega polnud ta ise nõus oma toitu kontamineerima... Kui vanaema suri, kolis Ray metsast välja ja sai esialgu tänu oma päris headele vibuoskustele tööd linnavahis, hiljem sõjaväes. Sealt ka siis sõjaväeline väljaõpe.

Adam
Adami lapsepõlv möödus igises põlismetsas tsivilisatsiooni piiril, kus teda kasvatasid üles ravitsejast ema ja maalähedane vanaisa, kes olid neljajalgse põliselanikkonnaga, lindude, hirvede ja põtradega üsna sina peal. Vanaisa õpetanud lapselapsele sulistiivaliste keelt ning sarviliste elukate seljas mööda metsaalust ratsutama. Kui ema rändajaid ja abiotsijaid tohterdas, oli Adam abiks. Poisist kasvas kiiresti sitke ja tugev noormees; mis tal näpuosavusest puudu jäi tegi ta tasa tammele omase elu- ja tahtejõuga. Mets on Adami pere toitnud tema ajaarvamise algusest saati ning õpetus juurikatest-marjadest ennast ära elatada pole ununenud ka pärast ema lahkumist siit ilmast.

Ema ootamatu mineku järel otsustasid Adam vanaisaga, et noormehel on aeg linna pöörduda, kus sõjavägi nooruki üsna varsti ratsutamisoskuse ja ellujäädmisteadmiste eest maakuulajaks värbas.

Arnold
Alari tegelane

Meie kallid ja mitte nii väga elus peategelased
TBD